Stadi vs. Lande

**Stadi vs. Lande** (luetaan *vastaan*) on 24.&nbsp;helmikuuta 2017 MTV3-kanavalla alkanut suomalainen viihteellinen visailuohjelma. Sen juontavat Jaakko Saariluoma ja Joonas Nordman. 6.&nbsp;kauteen asti Saariluoman juontajaparina oli Kalle Lamberg. Ohjelman tuottaa Rabbit Films. Ohjelmassa Kehä III:n sisäpuolella asuvat kilpailevat tietokilpailukysymyksissä Kehä III:n ulkopuolella asuvia vastaan. Yhdessä jaksossa kilpailee molemmilta puolilta kaksi joukkuetta, joissa molemmissa on kolme kilpailijaa. Jakso kestää mainoskatkoineen noin tunnin.

*Stadi vs. Landen* ensimmäinen tuotantokausi nauhoitettiin helmikuussa 2017 Tampereella ja esitettiin samana keväänä. Ohjelman kahdeksas tuotantokausi alkoi MTV3-kanavalla tammikuussa 2026.

## Kierrokset

### Kierros 1

#### Ensimmäinen tuotantokausi
Ensimmäisellä kierroksella stadilaisilta kysytään landekysymyksiä ja landelaisilta Kehä III -aiheisia kysymyksiä. Jos joukkue päättää vastata, se saa oikeasta vastauksesta yhden pisteen, mutta jos vastaus menee väärin, joukkue menettää yhden pisteen (toisella tuotantokaudella pisteitä ei voi menettää). Jos stadilaisjoukkue/landelaisjoukkue vastaa väärin, toisella stadilaisjoukkueella/landelaisjoukkueella on mahdollisuus vastata halutessaan. Jos joukkueella on nolla pistettä, väärästä vastauksesta ei menetä pistettä. Ensimmäisellä kierroksella kysytään yhteensä 20 kysymystä: 10 stadilaisjoukkueilta ja 10 landelaisjoukkueilta. Enemmän pisteitä saanut stadilaisjoukkue ja enemmän pisteitä saanut landelaisjoukkue etenevät seuraavalle kierrokselle.

#### Toinen tuotantokausi
Toisella kaudella ensimmäisen kierroksen säännöt ovat muuten samat, mutta kysymyksiä esitetään yhteensä kahdeksan (neljä stadilaisjoukkueilta ja neljä landelaisjoukkueilta) eivätkä tämän kierroksen häviäjät putoa kilpailusta.

### Kierros 2 (2. kausi)
Tällä kierroksella kysytään yhteensä kahdeksan kysymystä (neljä stadilaisjoukkueilta ja neljä landelaisjoukkueilta). Kysymyksiin annetaan kuhunkin kolme vastausvaihtoehtoa, jotka kaikki ovat lukuja. Kukin kysymys on vain tietylle joukkueelle kohdistettu. Oikeasta vastauksesta saa kaksi pistettä, mutta väärästä vastauksesta ei menetä pisteitä. Ensimmäisen ja toisen kierroksen pisteet lasketaan yhteen, ja enemmän pisteitä saanut stadilaisjoukkue ja enemmän pisteitä saanut landelaisjoukkue etenevät kolmannelle kierrokselle.

### Kierros 2 (1. kausi) / kierros 3 (2. kausi)
Tällä kierroksella stadilaisjoukkue kilpailee landelaisjoukkuetta vastaan yksi jäsen kerrallaan. Kierroksella kysytään 12 monivalintakysymystä, joissa on kolme vastausvaihtoehtoa. Ensin yhdeltä jäseneltä kysytään kysymys, ja jos se menee oikein, joukkue saa pisteen. Jos se menee väärin, joukkue ei menetä pisteitä, mutta vastapuolen joukkue saa yrittää arvata kahdesta jäljellä olevasta vaihtoehdosta. Kierroksen loputtua enemmän pisteitä saanut joukkue pääsee finaalikierrokselle.

### Finaalikierros
Finaalikierroksella yhdeltä joukkueen jäseneltä, jonka joukkue on valinnut keskuudestaan, kysytään kysymyksiä, joissa on kaksi vastausvaihtoehtoa. Kilpailijan tavoitteena on vastata 90 sekunnissa niin moneen kysymykseen kuin ehtii. Neljällä oikealla vastauksella joukkue voittaa kotimaanmatkan, kahdeksalla Euroopan-matkan ja 12:lla kaukomaanmatkan. Voitettuaan jonkin näistä joukkue arpoo määränpäänsä kolmen laatikon joukosta.

## Jaksot

### Ensimmäinen tuotantokausi

### Toinen tuotantokausi

### Kolmas tuotantokausi

### Neljäs tuotantokausi

### Viides tuotantokausi

### Kuudes tuotantokausi

### Seitsemäs tuotantokausi

### Kahdeksas tuotantokausi

### Huomiot

## Vastaanotto
Tero Kartastenpää kirjoitti *[[Seura]]*-lehdessä toisen tuotantokauden esitysten alla vuonna 2018, että tässä nolostuttavassa sarjassa ilmeisesti kokeillaan, miten helpolla ja halvalla voi tehdä koko kansan viihdettä: ”Käsikirjoitus Helsingin Wikipedia-sivustolta ja joukkueiksi taviksia, joiden ei tarvitse osata mitään.” Kun useimmissa visailuohjelmissa kilpailijoina on esiintymisen ammattilaisia, tässä on Kartastenpään mielestä tarjolla joukkueiden kamerajännitystä ja vähäsanaisuutta sekä juontaja Jaakko Saariluoman puujalkavitsejä.

## Formaatti maailmalla

### Luettelo maista, joilla on omat versionsa

#### ''Város vs. Vidék''
Unkari osti ensimmäisenä maana oikeudet *Stadi vs. Landen* formaattiin keväällä 2022, jolloin kolmen hengen joukkueiden etsiminen alkoi. Unkarilainen formaatti eroaa alkuperäisestä siten, että tietokilpailukierrosten lisäksi ohjelmassa nähdään myös kaupunki- ja maaseututeemaisia, fyysisiä haasteita. Ohjelmaa juontavat Attila Till kaupungin joukkueessa ja Zsolt Gáspár maaseudun joukkueessa, ja sen ensimmäinen kausi esitettiin syksyllä 2022.

## Lähteet

## Aiheesta muualla
* Ohjelman kotisivut